CELEX: 62011TN0647
Language: fi
Date: 2011-12-19 00:00:00
Title: Asia T-647/11: Kanne 19.12.2011 — Asos v. SMHV — Maier (ASOS)

25.2.2012   
            
            
               FI
            
            
               Euroopan unionin virallinen lehti
            
            
               C 58/11
            
         Kanne 19.12.2011 — Asos v. SMHV — Maier (ASOS)
   (Asia T-647/11)
   2012/C 58/20
   Kannekirjelmän kieli: englanti
   
      Asianosaiset
   
   
      Kantaja: Asos plc (Lontoo, Yhdistynyt kuningaskunta) (edustajat: solicitor P. Kavanagh)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Roger Meier (San Pietro di Stabio, Sveitsi)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisoitinviraston (tavaramerkit ja mallit) neljännen valituslautakunnan asiassa R 2215/2010-4 17.10.2011 tekemän päätöksen
            
         
               —
            
            
               sallimaan haetun merkin rekisteröimisen tavaramerkiksi kaikkia hakemuksessa tarkoitettuja tavaroita ja palveluja varten ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja
   
      Haettu yhteisön tavaramerkki: sanamerkki ASOS luokkiin 3, 14, 18, 25 ja 35 kuuluvita tavaroita ja palveluja varten — yhteisön tavaramerkkihakemus nro 4 524 997
   
      Sen tavaramerkki- tai merkkioikeuden haltija, johon väitemenettelyssä on vedottu: Vastapuoli valituslautakunnassa
   
      Tavaramerkki- tai merkkioikeus, johon väitemenettelyssä on vedottu: Yhteisön tavaramerkiksi nro 4 580 767 luokkiin 3, 12 ja 25 kuuluvia tavaroita varten rekisteröity sanamerkki ASSOS
   
      Väiteosaston ratkaisu: Väitteen hyväksyminen osittain
   
      Valituslautakunnan ratkaisu: Väiteosaston päätöksen kumoaminen osittain
   
      Kanneperusteet: Valituslautakunta ei arvioinut asianmukaisella tavalla merkkien samanaikaista käyttöä ja sen vaikutusta sekaannusvaaraa koskevaan kokonaisarviointiin ja teki virheen todetessaan samanaikaista käyttöä koskevan näytön merkityksettömäksi. Lisäksi valituslautakunta teki virheen haetun tavaramerkin merkityssisällön arvioinnissa eikä ottanut sekaannusvaaran kokonaisarvioinnissa huomioon haetun tavaramerkin oikeaa merkityssisältöä.